Title: ข้อบังคับสภาทนายความ ว่าด้วยการพิจารณาเสนอขอพระราชทานเครื่องราชอิสริยาภรณ์ อันเป็นที่สรรเสริญยิ่งดิเรกคุณาภรณ์ให้แก่ทนายความ ผู้กระทำความดีความชอบอันเป็นประโยชน์แก่ประเทศ ศาสนาพระมหากษัตริย์และประชาชน (ฉบับที่ 2) พ.ศ. 2545

ข้อบังคับสภาทนายความ

ข้อบังคับสภาทนายความ
ว่าด้วยการพิจารณาเสนอขอพระราชทานเครื่องราชอิสริยาภรณ์
อันเป็นที่สรรเสริญยิ่งดิเรกคุณากรณ์ให้แก่ทนายความ
ผู้กระทำความดีความชอบอันเป็นประโยชน์แก่ประเทศ
ศาสนา
พระมหากษัตริย์และประชาชน
(ฉบับที่ ๒) พ.ศ. ๒๕๔๕

อาศัยอำนาจตามความในมาตรา
๒๗ แห่งพระราชบัญญัติทนายความ พ.ศ. ๒๕๒๘
นายกสภาทนายความโดยความเห็นชอบของสภานายกพิเศษแห่งสภาทนายความจึงออกข้อบังคับ
ดังต่อไปนี้

ข้อ
๑  ข้อบังคับนี้เรียกว่า ข้อบังคับว่าด้วยการพิจารณาเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้แก่ทนายความผู้กระทำความดีความชอบอันเป็นประโยชน์แก่ประเทศ
ศาสนา พระมหากษัตริย์และประชาชน (ฉบับที่ ๒) พ.ศ. ๒๕๔๕

ข้อ
๒[๑] 
ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓  ให้ยกเลิกความในข้อ ๗
แห่งข้อบังคับสภาทนายความว่าด้วยการพิจารณาเสนอขอพระราชทานเครื่องราชอิสริยาภรณ์ให้แก่ทนายความผู้กระทำความดีความชอบอันเป็นประโยชน์แก่ประเทศ
ศาสนา พระมหากษัตริย์และประชาชน พ.ศ. ๒๕๔๓ และให้ใช้ข้อความต่อไปนี้แทน
ข้อ ๗ 
ให้มีคณะอนุกรรมการขึ้นคณะหนึ่งจำนวน ๑๓ คน
ประกอบด้วยประธานกรรมการมรรยาททนายความ เป็นประธานอนุกรรมการ,
อุปนายกฝ่ายนโยบายและแผนงาน, อุปนายกฝ่ายบริหาร, อุปนายกฝ่ายกิจการพิเศษ
เป็นรองประธานอนุกรรมการ, เลขาธิการ,
ผู้แทนคณะกรรมการช่วยเหลือประชาชนทางกฎหมายสภาทนายความ,
ผู้แทนคณะกรรมการสิทธิมนุษยชน สภาทนายความ ผู้แทนคณะกรรมการพิทักษ์สิ่งแวดล้อมสภาทนายความ,
ผู้แทนกรรมการบริหารภาคที่คณะกรรมการสภาทนายความพิจารณาแต่งตั้ง จำนวน ๒ คน,
ผู้แทนจากสำนักงานศาลยุติธรรม, ผู้แทนจากกระทรวงยุติธรรม เป็นอนุกรรมการ
เลขานุการคณะกรรมการมรรยาททนายความเป็นอนุกรรมการและเลขานุการ
ทำหน้าที่พิจารณาตรวจสอบคุณสมบัติ ประวัติ ความประพฤติ การกระทำความดีความชอบ
ผลงานและความเหมาะสมของทนายความผู้พึงได้รับการพิจารณาเสนอขอพระราชทานแล้วนำเสนอต่อคณะกรรมการสภาทนายความพิจารณารับรอง

ประกาศ ณ วันที่ ๕
สิงหาคม พ.ศ. ๒๕๔๕
สัก  กอแสงเรือง
นายกสภาทนายความ

ดลธี/พิมพ์
๑๙ พฤศจิกายน ๒๕๕๓

[๑] ราชกิจจานุเบกษา เล่ม ๑๑๙/ตอนพิเศษ ๘๖ ง/หน้า ๗/๑๓ กันยายน ๒๕๔๕